cat কমান্ডটি ডসের type কমান্ডের মতই কাজ করে থাকে। এটি দিয়ে একটি ফাইলের লেখাসমূহকে পর্দায় দেখা যায়। বাইনারি কোন ফাইলে এই cat কমান্ডটি নিশ্চয়ই ব্যবহার করতে চাইবেন না কারন এটি বাইনারি ফাইলকে ওপেন করতে গিয়ে অনেকগুলো গার্বেজ দেখাবে বিপ কমান্ডসহ। শুধুমাত্র টেক্সট ফাইলকে দেখার জন্যই এটি ব্যবহার করুন। যদি কোন ফাইল ২৫ লাইনের বেশী লম্বা হয় তবে আপনি শুধুমাত্র নিচের ২৫ লাইন দেখতে পাবেন এ কমান্ডের সাহায্যে। বাকি লাইনগুলি স্ক্রল হয়ে পর্দার উপর দিকে চলে যাবে। এজন্য more কমান্ড ব্যবহার করাই সব থেকে ভাল কারন এটি একই কাজ করে শুধুমাত্র প্রতি ২৫ লাইন করে পর্দায় দেখায় যাতে আপনি ফাইলে কি আছে তার সবটাই দেখতে পান। স্পেসবার চাপলে এক স্ক্রিন করে নিচের দিকে যাবে এবং এন্টার-কি চাপলে এক লাইন করে সামনের দিকে অগ্রসর হবে।